کرشنا سوبتی

کرشنا سوبتی (18، فروری 1925ء تا 25، جنوری 2019ء) ایک ہندوستانی خاتون اور ہندی زبان کی اہم افسانہ نگار، مضمون نگار اور مصنفہ تھیں۔ انہوں نے اپنے ناول زندگی نامہ کے لیے 1980ء میں ساہتیہ اکیڈمی اعزاز حاصل کیا اور 1996ء میں اکادمی کا سب سے بڑا اعزاز (ساہتیہ اکادمی فیلوشپ) حاصل کیا۔ ہندوستانی ادب کی خدمت کے سلسلے میں 2017ء میں ان کو گیان پیٹھ انعام سے نوازا گیا۔

سوبتی کا شاہکار ان کا 1966ء میں لکھا گیا ناول مترو ماراجانی ہے۔ ایک شادی شدہ عورت کی جنسی زندگی کی ایسی تصویر کشی ہے جو ایک مہذب کیا غیر مہذب سماج میں ناقابل معافی ہے۔ انہیں 1999ء میں پہلا کاتھا چودامانی حاصل زیست اعزاز برائے ادب ملا۔ اس کے علاوہ انہیں 1981ء میں شیرومنی اعزاز، 1982ء میں ہندی اکیڈمی اعزاز اور شلاکا ہندی اکیڈمی، دہلی اعزاز سے نوازا جا چکا ہے۔ کے کے برلا فاونڈیشن کی جانب سے انہیں ان کے ناول سمے سرگم کے لیے ویاس سمان اعزاز کے لیے 2008ء میں منتخب کیا گیا۔

کرشنا سوبتی کو ہندی ادب کی گرانڈے ڈیم (grande dame) بمعنی عظیم خاتون کہا جاتا ہے۔ ان کی ولادت گجرات، پنجاب (پاکستان) میں ہوئی۔ وہ قلمی نام حشمت سے بھی لکھتی ہیں۔ وہ ہم حشمت کے تحت خوب لکھتی ہیں۔ ان کے دیگر ناولوں میں دار سے بچھوری، سروج مکھی اندھیرے کے، یاروں کا یار، زندگی نامہ ہیں۔ ان کے مشہور افسانوں میں  نفیسہ، سکہ، بادل گیا، بادلوں کے گھیرے ہیں۔ ان کی تخلیقات کا ایک مجموعہ سوبتی ایکا سوہابتا کے نام سے شائع ہوا ہے۔ ان کی تخلیقات انگریزی اور اردو میں دستیاب ہیں۔

2005ء میں دل و دانش کو ریما آنند اور میناکشی سوامی نے انگریزی میں  ہرٹ ہیز اٹس ریزنس کے نام سے ترجمہ کیا اور بھارتی ترجمہ نگاری میں اس کتاب کو کراس ورڈ اعزاز سے نوازا گیا۔ ان کی تخلیقات کا متعدد بھارتی و بیرونی زبانوں میں ترجمہ کیا گیا ہے جیسے سویڈش، روسی اور انگریزی وغیرہ۔

زندگی نامہ 

ہند و پاک تقسیم کے بعد پاکستان میں شامل ہونے والے علاقوں میں سے ایک گجرات کا وہ علاقہ بھی ہے جہاں کرشنا سوبتی کی پیدائش ہوئی۔ کرشنا سوبتی کی پیدائش 18، فروری 1925ء کو گجرات میں ہوئی۔ تقسیم کے بعد وہ دار الحکومت دلی منتقل ہو گئی اور وہاں کی شہریت اختیار کر لی۔ دلی میں سکونت پزیر ہونے کے بعد سے مستقل ادب کی خدمت کرتی رہی۔ ان کو ساہتیہ اکادمی کی جانب سے دو اعزاز ملے اور ایک گیان پیٹھ کے اعزاز سے نوازا گیا۔ کرشنا سوبتی کی لکھی ہوئی کہانیوں میں خاص طور پر زندگی نامہ، مترو مرجانی، بادلوں کے گھیرے اور سوبتی ایک صحبت قابل ذکر ہیں۔ 25، جنوری 2019ء کو ایک ذاتی ہسپتال میں طویل علالت کے بعد کرشنا سوبتی کی وفات ہو گئی۔

کہانیوں کی فہرست 
 بادلوں کے گھیرے - 1980ء
 ڈار سے بچھڑی - 1958ء
 مترو مرجانی - 1967ء
 یاروں کے یار - 1968ء
 تین پہاڑ - 1968ء
 اے لڑکی - 1991ء
 جینی مہربان سنگھ - 2007ء
 چل چتریہ 2007
 سورج مکھی اندھیرے کے - 1972ء
 زندگی نامہ - 1979ء
 دل و دانش - 1993ء
 سمَی سرگم - 2000ء
 گجرات پاکستان سے گجرات ہندوستان - 2017ء (آپ بیتی)
 وچار- سنواد- سنسمرن
 ہم حشمت (تین جلد)
 سوبتی ایک صحبت
 شبدوں کے آلوک میں
 سوبتی وید سنواد
 مکتی بودھ - 2017ء
 لیکھک کا جنتنتر - 2018ء
 معرفت دلی - 2018ء
 بدھ کا کمنڈل : لداخ

حوالہ جات 

20ویں صدی کے بھارت کے مضمون نگار
بیسویں صدی کی بھارتی مصنفات
بیسویں صدی کے بھارتی افسانہ نگار
بیسویں صدی کے ہندوستانی ناول نگار
بھارتی افسانہ نگار خواتین
بھارتی خواتین مضمون نگار
بھارتی خواتین ناول نگار
دہلی کی مصنفات
دہلی کے ناول نگار
ساہتیہ اکیڈمی اعزاز یافتگان برائے ہندی ادب
ساہتیہ اکیڈمی کے اعزاز یافتگان
گجرات کی شخصیات
گیان پیٹھ انعام وصول کنندگان
ہندی زبان کے مصنفین
کامنز زمرہ جس کا ربط ویکی ڈیٹا پر ہے
بیسویں صدی کے بھارتی مصنفین
ضلع گجرات کی شخصیات
پنجابی شخصیات
Short description is different from Wikidata